**Cvijeće za Majčin dan**

**Materijali**:


* kolaž papir A5 veličine
* voštana navlaka s čepa staklene boce (posuda za cvijet)
* škare
* ljepilo za papir

**Izrada:**

Kao gotova „vazica“ u koju umećemo cvijeće može nam poslužiti voštana navlaka s čepa staklene boce. U tom slučaju u nju možemo umetnuti krug od kartončića kako bi se ravnoteža vaze učvrstila te ona bila „samostojeća“.

Ukoliko nemamo voštane navlake, vazicu možemo izraditi od kartona.

Kolaž papir u boji A5 veličine presaviti i rezati prema prikazu na slici:



Jedan list papira A5 podijeliti u cca 4 dijela kako bi se izrezani dijelovi lakše prilagodili unutarnjoj strani „vazice“. Zalijepiti ih ukrug.



U središte vaze „tučak“ umetnemo presavijanjem izrezanog kolaža (kao na slici).



Konačan rezultat neka bude plod vaše i dječje mašte i raznobojnosti kolaža!

**Aktivnost prema Programu katoličkog vjerskog odgoja u mjesecu svibnju**

Moguće su teme:

1. Moja majka
2. Marija, Isusova i naša majka
3. Marija, naša zaštitnica

Budući da je mjesec svibanj posebno posvećen majci, dijete otkriva i spoznaje važnost majčina bića. To je pogodna prilika da se u djece jače pobuđuje ljubav prema Isusovoj majci Mariji – koja je i naša nebeska majka.

Darivanjem cvijeća mami za Majčin dan, ukrašavanjem Marijinog kipa, pjevanjem pjesme *Hvala ti, mama* i/ili molitve *Zdravo, Marijo* djeca će obilježiti Marijin mjesec.